Memory Leak Detection - CodeProject 11,328,924 members (36,758 online)
Last Visit: 31-Dec-99 19:00 Last Update: 26-Mar-15 8:47Refresh123456 Next » Moyo vs. Old Mutual: Hofsaak begin Dinsdag | Netwerk24
Deur William Horne 16 Julie 2019 08:59
Peter Moyo, voormalige uitvoerende hoof van Old Mutual.
Moyo, wat op 23 Mei geskors en op 17 Junie afgedank is, eis dat hy heraangestel word en dat Old Mutual in die tussentyd verbied word om enigiemand in sy plek aan te stel.
Moyo is afgedank weens die betaling van R115 miljoen se dividende aan aandeelhouers van NMT, ’n beleggingsbeheermaatskappy waarvan Moyo die stigter en ’n direkteur is.
Aanvanklik was sy belangebotsing met NMT goed bestuur, maar Old Mutual het ná dié betaling besluit dat dit nie meer so was nie.
Old Mutual het vóór Moyo se aanstelling as uitvoerende hoof geld aan NMT voorgeskiet, en Old Mutual was ontevrede dat dié geld en voorkeurdividende nie betaal is voordat die gewone dividend uitgekeer is nie.
Moyo het ook self R30,6 miljoen voordeel getrek uit die betaling van dividende sonder om eers die skuld aan Old Mutual terug te betaal.
Moyo beweer die “ware rede” vir sy afdanking by Old Mutual is omdat hy sy stem dik gemaak het oor ’n belangebotsing waarby Trevor Manuel, voorsitter van Old Mutual se direksie, betrokke was.
Manuel was ’n direkteur van Rothschild, wat adviesdienste aan Old Mutual gelewer het met die Britse moedermaatskappy se ontknoping.
Old Mutual het bevestig hy gaan dié bewering teenstaan, en is “vol vertroue oor die uitkoms” van die saak, het die maatskappy onlangs in ’n verklaring gesê.
Old Mutual bly by sy besluit oor Moyo